ஒவ்வொரு ஆண்டும் டிசம்பர் 3ந் தேதியன்று சர்வதேச மாற்றுத் திறனாளிகள் நாள் கொண்டாடப்படும்போது, மாற்றுத் திறன் கொண்டவர்களுக்கு அதிகாரமளிப்பதற்காக பாடுபட்டோருக்கு மத்திய சமூக நீதி மற்றும் அதிகாரமளித்தல் துறை மூலம் விருதுகள் வழங்கப்படுகின்றன. இந்த விருதுகள் முதன் முதலில் கடந்த 1969ம் ஆண் டில் உருவாக்கப்பட்டன. அப்போது மாற்றுத் திறனாளிகளுக்கு வேலை வழங்கும் சிறந்த நிறுவனங்கள் / தனிநபர்களுக்கும், மாற்றுத் திறன் கொண்ட சிறந்த பணியாளருக்கும் விருதுகள் வழங்கப்பட்டன. எனினும் மாறிவரும் சூழலை கருத்தில் கொண்டு தேசிய விருதுகள் திட்டம் மறுஆய்வு செய்யப்பட்டது. அவ்வப்போது ஏற்படும் தேவைகளுக்கு ஏற்ப புதுப்புது பிரிவுகளில் விருதுகள் அறிமுகம் செய்யப்பட்டன. இன்றைய நிலையில் மாற்றுத் திறன் கொண்டவர்களுக்கு அதிகாரம் அளித்தலுக்கான தேசிய விருதுகள் திட்டத்தின்படி 13 பிரிவுகளாக மொத்தம் 63 விருதுகள் வழங்கப்படுகின்றன.